কুরআন মজিদ আল্লাহ জাল্লা শানুহুর কালাম। এই কালাম চিরন্তন, শাশ্বত এবং পবিত্রতম। কুরআন মজিদকে যারা অসম্মান করে তারা পশুর চেয়েও নিকৃষ্ট। কুরআন মজিদ সম্পর্কে আল্লাহ জাল্লা শানুহু ইরশাদ করেন : ইন্নাহু লা কুরআনুন কারিম, ফী কিতাবিম মাক্নুন, লা ইয়ামাস্সুহু ইল্লাল মুতাহহারুন্ তানযীলুম মির রব্বিল ‘আলামীন- নিশ্চয়ই এ সম্মানিত কুরআন, যা আছে সুরক্ষিত কিতাবে, যারা পুতপবিত্র তারা ব্যতীত অন্য কেউ তা স্পর্শ করে না, এ নাযিল হয়েছে রব্বুল ‘আলামীনের নিকট হতে (সূরা ওয়াকিয়া : আয়াত ৭৭-৮০)।